ისმაილ სამანიშ პიკი

ისმაილ სამანიშ პიკი (1932-1962 წანეფს სტალინიშ პიკი; 1962-1998 წანეფს კომუნიზმიშ პიკი; 1998 წანაშ უკული ისმაილ სამანიშ პიკი) — კონკა პამირს, მენცარობეფიშ აკადემიაშ ქჷნდჷრს. ტაჯიკეთიშ უმაღალაში ჭურჭული. სიმაღალა 7495 მეტრი. კართეფი უმენტაშო ფორილი რე ფირნიშ დო ჸინიშ ჸონიერი ოფორუთ, ნამუეფიშ ედომუშამკ ფართობი რე 136 კმ². ბჟადალშე დო ოორუე-ბჟადალშე იდვალუაფჷ პამირიშ ფირნული პლატო (12X3 კმ). ოორუეშე დო ოორუე-ბჟადალშე იფაჩჷ ფორტამბეკიშ, მოსკვინიშ, ბივაჩნიშ დო შხვა შხუ ჯიშთი. კონკაშა მაართაშე ეშართჷ სხუნუური ალპინისტი ევგენი აბალაკოვქ 1933 წანაშ 9 ეკენიას. ეშულაშ ბორჯის ექსპედიციაშ ჟირი მაკათურქ დოღურჷ. კონკაშა ბჟაეიოლიშჸურე ეშართეს. 1986 წანაშ ფურთუთას  ზოთონს მაართაშე ეშართეს; მონკა ორთაშობური პიჯალეფიშ უმკუჯინალო, ალპინისტეფქ გეშართეს კონკაშა. არძაშე უფრაში მარშრუტი გინმურს ობჟათე-ბჟადალ კირდეს, ბელიაევიშ ჯიშთის. კონკაქ ასეიანი ჯოხო მიღჷ სამანიდეფიშ დინასტიაშ ემირიშ — ისმაილ სამანიშ (849-907) პატიოჩამალო.

რესურსეფი ინტერნეტის

კატეგორია:ტაჯიკეთიშ გვალეფი
კატეგორია:ქიანეფიშ უმაღალაში კონკეფი